คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา

คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา (อังกฤษ: Faculty of Science and Technologys, Suansunandha Rajabhat University) เป็นส่วนราชการไทยระดับคณะวิชา สังกัดมหาวิทยาลัยราชภัฏสวนสุนันทา เปิดสอนในระดับปริญญาตรี และปริญญาโท

 ประวัติ 
คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา แรกเริ่มก่อตั้งเมื่อ พ.ศ. 2480 จนถึง พ.ศ. 2560 รวมเวลา 80 ปี มหาวิทยาลัยราชภัฏสวนสุนันทาได้เริ่มก่อตั้งจาก "โรงเรียนสวนสุนันทาวิทยาลัย" ก่อน พ.ศ. 2491 วิทยาศาสตร์เป็นวิชาที่สอนในระดับประถมและมัธยมศึกษา ใน พ.ศ. 2501 ได้เปิดสอนเป็นโรงเรียนฝึกหัดครูสวนสุนันทา หลักสูตรประกาศนียบัตรวิชาการศึกษาชั้นสูง (ป.กศ.สูง) วิทยาศาสตร์จัดเป็นหมวดวิทยาศาสตร์ที่ประกอบด้วย ภาควิชาเคมี ภาควิชาชีววิทยา ภาควิชาฟิสิกส์และวิทยาศาสตร์ทั่วไป

ต่อมา พ.ศ. 2518 ได้เปลี่ยนฐานะเป็น "วิทยาลัยครูสวนสุนันทา" จัดเป็นคณะวิชาวิทยาศาสตร์ มีการจัดตั้งศูนย์ส่งเสริมการสอนวิทยาศาสตร์และเทคโนโลยี ให้บริการอบรมครูประจำการวิชาวิทยาศาสตร์และเปิดสอนระดับปริญญาตรีสายครุศาสตร์ คณะวิชาวิทยาศาสตร์ 

ถัดมา พ.ศ. 2527 คณะวิชาวิทยาศาสตร์จึงได้เปลี่ยนเป็น "คณะวิทยาศาสตร์และเทคโนโลยี" 

ต่อเนื่องใน พ.ศ. 2538 พระบาทสมเด็จพระเจ้าอยู่หัวฯ รัชกาลที่ 9 ทรงพระกรุณาโปรดเกล้าฯ พระราชทานชื่อวิทยาลัยครูทั่วประเทศเป็นสถาบันราชภัฏทั่วประเทศ คณะวิทยาศาสตร์และเทคโนโลยีได้เปิดสอน 2 สาขา คือ สาขาวิชาการศึกษา ที่เน้นด้านวิทยาศาสตร์ และสาขาวิชาวิทยาศาสตร์ ใน พ.ศ. 2545 นักศึกษาสาขาวิชาการศึกษาได้ย้ายไปอยู่ในความรับผิดชอบของคณะครุศาสตร์ คณะวิทยาศาสตร์และเทคโนโลยีจึงเปิดสอนเฉพาะสาขาวิชาวิทยาศาสตร์ ได้แก่ สาขาวิชาวิทยาการคอมพิวเตอร์ สาขาวิชาวิทยาศาสตร์และเทคโนโลยีการอาหาร สาขาวิชาคหกรรมศาสตร์ทั่วไป สาขาวิชาเคมี สาขาวิชาฟิสิกส์ สาขาวิชาชีววิทยาประยุกต์ สาขาวิชาสถิติประยุกต์ สาขาวิชาวิทยาศาสตร์สิ่งแวดล้อม และสาขาวิชาวิทยาศาสตร์สุขภาพ

จนกระทั่ง เมื่อวันที่ 15 มิถุนายน พ.ศ. 2547 ได้มีการประกาศใช้พระราชบัญญัติมหาวิทยาลัยราชภัฏ พ.ศ. 2547 ทำให้คณะวิทยาศาสตร์และเทคโนโลยี จึงเป็นคณะในมหาวิทยาลัยราชภัฏสวนสุนันทา เปิดสอนในสาขาวิทยาศาสตร์ระดับปริญญาตรี และปริญญาโทhttp://sci.ssru.ac.th/index.php/th/about-us/history1.html

 หลักสูตรการศึกษา 

  หลักสูตรที่เปิดสอนในคณะวิทยาศาสตร์และเทคโนโลยี มหาวิทยาลัยราชภัฏสวนสุนันทา ระดับปริญญาตรี ระดับปริญญาโท ระดับปริญญาเอก หลักสูตรวิทยาศาสตรบัณฑิต (วท.บ.)
 สาขาวิชาคหกรรมศาสตร์
 สาขาวิชาจุลชีววิทยาอุตสาหกรรมอาหารและนวัตกรรมชีวภาพ
 สาขาวิชาชีววิทยาสิ่งแวดล้อม
 สาขาวิชาเทคโนโลยีสารสนเทศ
 สาขาวิชานวัตกรรมอาหารและเชฟมืออาชีพ
 สาขาวิชานิติวิทยาศาสตร์
 สาขาวิชาวิทยาการคอมพิวเตอร์และนวัตกรรมข้อมูล
 แขนงวิชาวิทยาการข้อมูลและการวิเคราะห์สถิติเชิงธุรกิจ
 แขนงวิชาวิทยาการคอมพิวเตอร์
 สาขาวิชาวิทยาศาสตร์การกีฬาและสุขภาพ
 สาขาวิชาวิทยาศาสตร์และเทคโนโลยีการอาหาร
 สาขาวิชาวิทยาศาสตร์และเทคโนโลยีสิ่งแวดล้อม
 สาขาวิชาวิทยาศาสตร์และนวัตกรรม
 แขนงวิชาคณิตศาสตร์ประยุกต์
 แขนงวิชาเคมี 
 แขนงวิชาฟิสิกส์
หลักสูตรสารสนเทศศาสตรบัณฑิต (สท.บ.)
 สาขาวิชาการจัดการนวัตกรรมดิจิทัลและคอนเทนท์
 แขนงวิชาการจัดการดิจิทัลคอนเทนท์
 แขนงวิชาการจัดการนวัตกรรมดิจิทัล หลักสูตรครุศาสตรมหาบัณฑิต (ค.ม.)
 สาขาวิชาวิทยาศาสตร์ศึกษา
หลักสูตรวิทยาศาสตรมหาบัณฑิต (วท.ม.)
 สาขาวิชาการจัดการสิ่งแวดล้อม
 สาขาวิชานิติวิทยาศาสตร์ –

 อ้างอิง 

 แหล่งข้อมูลอื่น 
  คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา
 มหาวิทยาลัยราชภัฏสวนสุนันทา

ราชภัฏสวนสุนันทา
ว